google/wiki40b huggingface dataset:
Lillys butikk

Handling

Lilly (Kari Ann Grønsund) kommer tilbake til Norge etter å ha bodd 25 år i USA. Hun ønsker å starte en blomsterbutikk på Grünerløkka hvor hun en gang vokste opp. Men i lokalet hun har sett seg ut, drev engang Hagen (Johannes Eckhoff) butikk. Han blir gretten og lei seg når han oppdager at «dama fra Amerika» har overtatt butikken hans. Da det viser seg at han kjente henne som barn, endrer imidlertid det seg, og de blir gode venner – som de engang for 25 år siden også var.
Fra Chr. Michelsen til kronprins Olav og prinsesse Märtha

Fra Chr. Michelsen til kronprins Olav og prinsesse Märtha (også omtalt som Fra Christian Michelsen til kronprinsparret) er en norsk film fra 1929.
Filmen er en jubileumsrevy som gjenngår Norges historie gjennom 25 år med film.
Filmen inneholder en nyinnspilt versjon av Fiskerlivets farer, under tittelen Et drama på havet. Vi får ellers se en rekke historiske klipp, helt fra kongefamilien ankom landet i 1905, via naturbilder, militærøvelser, Bjørnstjerne Bjørnson, Roald Amundsen og klipp fra andre norske filmer som Himmeluret til bryllupet mellom kronprins Olav og prinsesse Märtha.
Göteborgs Stad Lundby

Göteborgs Stad Lundby er et av Göteborgs 21 bydelsområder.
Göteborgs Stad Lundby består av bydelene Bräcke, Brämaregården, Helgered, Kvillebäcken, Kyrkbyn, Kärrdalen, Rambergsstaden, Sannegården, Slättadamm og Tolered. Göteborgs Stad Lundby har 34 380 innbyggere på 1 839 hektar (2004).
Le Monde diplomatique

Skandinaviske Le Monde diplomatique

Den norske (skandinaviske) utgaven ble startet i april 2003 av Truls Lie, som de første fem årene også var redaktør. Avisen inneholder blant annet politisk samtidsanalyse og stoff om kunst, medier og kritikk. Utgaven er hovedsakelig på norsk, men inneholder også artikler på dansk.
Avisen inneholder både artikler oversatt fra den franske utgaven og omkring en tredjedel norske eller norskinitierte artikler. Dessuten inneholder den oversatte artikler fra The Observer, The Guardian, Die Zeit og nettverket Eurozine.
I Norge selges avisen i løssalg og abonnement, og vedlegges Klassekampen månedlig.

Le Monde diplomatique og Attac

Daværende sjefredaktør Ignacio Ramonet sto i 1997 bak opprettelsen av organisasjonen Attac, som opprinnelig først og fremst arbeidet for innføring av den såkalte Tobin-skatten.

Kontrovers rundt 11. september

Den skandinaviske utgaven av Le Monde diplomatique vekket i juli 2006 verdensomspennende interesse og kontrovers da den kjørte et tre siders hovedoppslag om 11. september-angrepet og stilte spørsmålet om offisiell amerikansk medvirkning.

Trykking

Le Monde diplomatique blir nå (2011) trykt av Nr1 Trykk.
Yun Young-sun

Landslaget

Han ble tatt ut i Sør-Koreas tropp til VM i fotball 2018 i Russland.
Karl Brjullov

Karl Pavlovitsj Brjullov (russisk: Карл Павлович Брюллов), kalt av sine venner «Karl den store» (født 12. desember/ 23. desember 1799, død 11. juni/ 23. juni 1852), var den første russiske maleren av internasjonalt format. Han regnes for å være en nøkkelperson i overgangen fra den russiske nyklassisismen til romantikken.
Han er mest kjent for sitt verk «Pompeiis siste dag» (Poslednij den Pompei) som han arbeidet på i årene 1830 til 1833.
Belteviga fort

Belteviga fort, også kjent som MKB 2/502 Kjaere, er et tidligere kystfort som ligger på Flekkerøy i Kristiansand. Det var bestykket med 3 stk 15 cm L47,5 Armstrong kanoner som ble hentet fra Odderøya i 1941. Kanonene ble, som på Østre Randøy, plassert i åpne stillinger med en rekkevidde på 12 000 m. I tillegg var det en fjerde kanon som ble montert i 1943, en 15 cm Krupp SKL/45, som ble brukt som lyskanon. Belteviga var utrustet med hele fem lette luftvernkanoner; tre av typen Madsen i kaliber 2 cm og to i kaliber 3,7 cm. Dette skyldtes nok nærheten til radaranleggene i Okslehavn.
Leiren hadde innkvartering for 160 mann, som ved «fortetting» kunne økes til over 200 mann. Kapasiteten i spisesalen var mindre og flere bordsettinger var derfor nødvendig. Ved mobilisering var det behov for ytterligere innkvartering og flere hus var rekvirert for dette.
Belteviga ble utbygd med nærforsvarsstillinger, piggtrådhindre og minefelt. Fortet hadde ifølge min kilde 2510 landminer. Fortet besto av 21 brakker. Leiren hadde blant annet sykestue, badebrakke og garasje/artellerihall. Videre var det administrasjonsbrakke, spisebrakke og mannskapsbrakker. Et særpreg ved flere av brakkemurene og trappene var at de var murt i Schwartzwald-stil. Disse er dessverre revet nå men har stått til for noen år siden. 
Flere av brakkene i Belteviga ble brukt til forlegning, da det på Krossodden kun fantes stridsforlegninger til endel av besetningen.

Felleseiet Kjære utmark involverte 10 grunneiere. Tyskerne beslagla ca. 295 mål. Dette ble i 1954 utvidet til ca. 457 mål, som forsvaret betalte for. Selgerne beholdt en del rettigheter, blant annet laksefiske med rett til notfeste på land.
Valbergtårnet

Tårnets arkitekt

En av datidens fremste arkitekter, stads-conduktør Christian Grosch tegnet tårnet. Han har sammen med Hans Ditlev Franciscus von Linstow tegnet Det kongelige slott i Christiania (Oslo). Christian Grosch skapte også arkitektoniske perler som  Universitetet i Oslo, Vognremissen rundt Oslo domkirke og sykehusanlegget Gaustad i Oslo
James Howard Harris, 3. jarl av Malmesbury

Bakgrunn

Han var eldste sønn av James Edward Harris, 2. jarl av Malmesbury, og studerte ved Oriel College, Oxford. Harris brukte flere år på reising, og møtte mange kjente personer, bl.a. den senere Napoleon III av Frankrike.
Harris giftet seg den 13. mai 1876 med Corisande Emma Bennet, datter av Charles Augustus Bennet, 5th Earl of Tankerville og hans hustru Corisanda, datter av Antoine, duc de Gramont og søster av Agenor, duc de Gramont, som var fransk utenriksminister i 1870. Hun døde i  1876. Malmesbury giftet seg på nytt den 1. november 1880 med Susan Hamilton, datter av John Hamilton fra Fyne Court i Somerset.

Politiker

I 1841 ble han innvalgt i Underhuset, men kort etter døde faren, og han etterfulgte ham som jarl av Malmesbury, og trådte dermed ut av Underhuset.

Minister

Malmesbury var utenriksminister i Edward Smith-Stanleys regjering i 1852 og igjen fra 1858 til 1859. Han var også Lord Privy Seal under Smith-Stanley og Benjamin Disraeli mellom 1866 og 1868 og under Disraeli mellom 1874 og 1876. I 1852 ble han utnevnt til medlem av Det kongelige råd.
I Overhuset ble han betraktet som en innflytelsesrik tory av den gamle skolen.
I sine to perioder som utenriksminister førte Malmesbury en forsiktig, konservativ politikk. Hans vennskap med den senere Napoleon III medvirket til at Storbritannia raskt aksepterte Napoleons beslutning om å utrope seg selv til keiser i 1852. Men dette forhindret ham ikke fra å føre en ganske østerriksk-vennlig politikk under krisen som ledet til den østerriksk-sardinske krig i 1859. Malmesbury var særlig bekymret over oppførselen til Camillo di Cavour, og at et lite land som Piemonte var i stand til å true den europeiske freden.
Han utgav sine memoarer Memoirs of an Ex-Minister i 1884. Han redigerte også bestefarens Diaries and Correspondence (1844), og utgav videre The First Lord Malmesbury and His Friends (1870).
Malmesbury døde barnløs i mai 1889, 82 år gammel, og ble etterfulgt som jarl av nevøen Edward.
Han var ridder storkors av Order of the Bath og medlem av Det kongelige råd.
Trust Me Records

Trust Me Records er et norsk plateselskap som drives av journalisten Marit Karlsen. Den første utgivelsen kom i oktober 2000, og var debutalbumet til Laptop. Selskapet har gitt ut album av blant annet The Mormones, Safariari, Adjágas, Whopper, Botnljeda, Rockettothesky, Monomen og Beezewax.
Howard Wright 1909 Biplan

Howard Wright 1909 Biplan var et av de tidlige britiske eksperimentelle fly konstruert og bygget av Howard T Wright. Det ble vist på den første flystevnet på Olympia i mars 1909, og selv om bare én ble bygget, var den de tørste av en serie av fly bygget av Wright som var med på å gi ham kort ry som en av Englands fremste flyprodusenter i de tidlige årene av flyets historie

Utvikling og design

Howard Wright var ingeniør og hadde tidligere hadde arbeidet sammen med Hiram Maxim og bygget en rekke eksperimentelle helikopter-konstruksjoner sammen med Federico Capone. I desember 1908 ble han bedt om å bygge et fly tilsvarende det moderne Voisin flyet, som var en pusher dobbeltdekker med et frontmontert høyderor og en langstrakt «kasselignende» bakpart med sideror bak på den kasselignede boksen. Wrights fly skiller seg i noen detaljer fra Voisin's design, mest øyensynlig var det frontmonterte høyderor og et understell som bestod av et enkelt hjul montert på, og med en av en pyramide av stag foran, med ekstra hjul på hver vinge og et halehjul. Denne ordningen som lignet på Esnault-Pelterie endekker som hadde blitt vist sammen med eksempler på Voisin fly i Paris Aero Salon i desember, og var ment å gi en grad av erfaring i lateral kontroll av flyet uten å faktisk ta av.
Skroget var en konisk konstruksjon fabrikkert fra sveisede stålrør, pilotsete under vingens forkant med motoren bak ham. Dette var en 50 kw Metallurgique som drev flyet med et par av kontra-roterende to bladede propeller drevet gjennom et patentert 3:1 reduksjonsgir. Vingene hadde spanter i Charles Nungesser-stil "side-gardiner" mellom endene av vingene. Lateral kontroll var ved hjelp av fire små vinger montert på de etterfølgende kantene på begge vingene, en funksjon som en ikke finner på Voisin's fly.. Stålrør ble også brukt til stagene mellom vingene, disse var strømlinjeformet .
Sander Svendsen

Tidenes yngste seriemester

4. oktober 2014 ble Svendsen tidenes yngste seriemester i Tippeligaen. Etter seieren mot Viking kunne ingen ta igjen Molde FK i Tippeligaen 2014. Han har bidratt til seriemesterskapet og spilt ti kamper og skåret ett mål så langt i Tippeligaen 2014.
Xiaogang

Xiaogang (kinesisk: 小岗) er en liten landsby i fylket Fengyang i provinsen Anhui i Folkerepublikken Kina.
Den har oppnådd en viss berømmelse fordi det her i desember 1978 ble inngått en blodspakt mellom 18 bønder om å dele opp i privatdrevne parseller det landsbrukslandet som var blitt kollektivisert under «det store spranget». Slik privatisering av jordbruksland stod sterkt i strid med det kinesiske kommunistiske partis prinsipper. Resultatet av oppdelingen førte til en kraftig økning av avlingene og matproduksjonen.
Reformen i Xiaogang ble foretatt i hemmelighet, men ble etterhvert kjent. Det førte ikke til mottiltak; tvert i mot ble initiativet rost av Kinas leder, Deng Xiaoping. Reformen regnes som startskuddet på jordbruklsreformene etter Mao Zedongs død.
Part-147

Part-147 er en EASA-godkjenning av organisasjoner som blant annet utdanner flyteknisk personell som flymekanikere og avionikere. I Norge blir en Part-147 godkjennelse foretatt av Luftfartstilsynet og det er i Norge per 2008 fire skoler som innehar denne godkjennelsen, samt Luftforsvarets skolesenter på Kjevik.
Marozia

Marozia, også Mariuccia (født ca 890 i Roma, død 937) var en romersk politiker. Hun var angivelig elskerinne til pave Sergius III, og ble gitt titlene senatrix og patricia over Roma av pave Johannes X.

Liv og virke

Hun var datter til den romerske konsul Theophylact og Theodora, Romas virkelige maktfaktor, som Liutprand av Cremona beskrev som en skamlös hore som styrer Roma som en mann.
Den britiske syttenhundretallshistorikeren Edward Gibbon (som til tross for at han blandet sammen Marozias mor Theodora med Marozias søster Theodora) skrev om dem: «Innflytelsen til to prostituerte søstre, Marozia og Theodora, skyldtes deres skjønnhet og rikdom, deres politiske og amorøse intriger: de mest iherdige av deres elskere ble belønnet med den romerske mitraen, og deres styre kan ha forledet mørkere tider til myten om en kvinnelig pave. Marozias uekte sønn, sønnesønn, sønnesønnssøn, og to av hennes sonnesønners sønnesønner – en sjelden genealogi – ble alle plassert på pavestolen».
Fra denne beskrivelse kom termen pornokrati til å betegne Theodoras og datteren Marozias effektive styre av Roma gjennom sine mannlige surrogater.
Hun ble utpekt som Sergius IIIs elskerinne, hun var gift med Alberic I, hertug av Spoleto (død 926), Guido av Toscana (død 929), og Hugo av Arles, som ble valgt til konge av Italia i 924. De to senere var halvbrødre. Marozias sønn Alberic II ledet opposisjonen for å styrte hennes og Hugos styre. Etter å ha avsatt dem i 932, ved selve bryllupsseremonien, kastet han sin mor i fengsel på livstid. Hugo flyktet.
Liber Pontificalis angir at hun og Sergius III var foreldre til Johannes XI, hvis pontifikat utmerket huset Theophylacts maktposisjon. Av Johannes X fikk hun de ekstraordinære titlene senatrix og patricia. Til tross for dette lot hun ham snikmyrde i 928. Gjennom ektemaken Alberic I var hun mor til Alberic II, hertug av Spoleto og romernes prins, som utså paver i perioden 932-954 og var far til Octavian som ble pave Johannes XII. Også pave Johannes XIX var hennes etterkommer.

Skal man tro på alt?

Det hersker ingen uenighet om at urett og umoral var knyttet til Marozia og personene i hennes omgivelser. Fortellingene som er overlevert er av en såpass pikant karakter på det seksuelle område at de er blitt ettertrykkelig viderefortalt og utbrodert. Selv om det turde være sannhetsgehalt i det overordnede inntrykk, er det vanskelig å helt vite hvilke elementer som er korrekte. Den utenomekteskapelige relasjonen med Marozia som Sergius II skal ha stått i, og om at han skulle ha fått en sønn med henne som senere ble pave Johannes XI, tilbakevises av Catholic Encyclopedia med argumentet at samtidige omdømmer fra respekterte personer om ham fra samtiden ikke stemmer med dette bildet. Men andre kilder tar disse opplysninger for å være sanne, enten alle eller noen av dem.
Politiets hederskors

Utforming

Medaljen er formet som et kors i forgylt metall og hvit emalje. Adversen har hvite korsarmer. I sentrum av korset er emblemet til Politi- og lensmannsetaten, med det norske riksvåpenet i rød emalje og gull mot en gull bakgrunn strødd med kors og flankert av gull fasces. Korset er satt på en krans av forgylt eikeløv, som framkommer i korsvinklene. På reversen står det «HONOR ET MERITUM» (ære og innsats) over tre linjer satt på en sirkel i midten av korset. Medaljen har et oppheng som er formet som eikeløv med eikenøtt og en gjennomgående ring. Båndet er i svart med to 2 mm brede, gule, loddrette striper ytterst på hver side.
Sammen med medaljen fulgte et diplom underskrevet av Politidirektøren. Diplomet var påført begrunnelse for tildelingen.

Mottakere

Medaljen kunne deles ut til norsk politipersonell som i politimessig sammenheng hadde bidratt til å hindre tap av menneskeliv eller å avverge skader på materiell og eiendom ved å vise personlig rådsnarhet under farefulle forhold. Medaljen kunne også deles ut til politipersonell som hadde vist personlig dyktighet og mot utover det som kan kreves. Medaljen ble delt ut post mortem til tre polititjenestemenn som ble drept i tjeneste.
Politiets hederskors kunne også tildeles for særdeles fortjenstfull embetsutførelse. Den kunne også tildeles personer som ikke arbeider i politietaten, norske så vel som utenlandske, «som på en særdeles fortjenstfull måte har bistått norsk politi.»
Medaljen ble tildelt en rekke politimestere og andre politisjefer etter lang tjenestetid. Politiets hederskors ble også tildelt post mortem til polititjenestemenn som falt i tjeneste. Tildelingen av Politiets hederskors til Gunnar Sønsteby var et eksempel på dekorering av personer utenfor politietaten.
Frankenstein (1970)

Historien

«Victor Frankenstein», en kald, arrogant og kvinneforførende geni, blir opprørt når hans fra forbyr ham å fortsette sine anatomiske eksperiment. Han saboterer sin fars gevær, og faren blir drept. Arven, den store familieformuen, bruker han til å medisinstudier i Wien, men tvinges til å reise hjem igjen når han gjør prostens datter gravid. Der setter han opp laboratoriet sitt og starter en serie med eksperimenter for å vekke døde til live igjen. Han samler kroppsdeler som han bygger sammen og bringer til live.
Megacorma obliqua

Utseende

En stor (vingespenn 120 – 145 mm), kraftig, lysebrun svermer. Forvingen har en firkantet, mørkt rødbrun flekk ved forkanten litt utenfor midten. En svart strek går fra denne flekken til vingens ytterkant. Bakvingen er mørkebrun med en lys flekk ved bakhjørnet.

Utbredelse

Finnes fra India og Sri Lanka i vest nordover til det sørlige Kina, østover like til Ny-Guinea og Salomonøyene.
Jager

Om skipstypen

Jagere ble produsert fra og med 1880-tallet da krigsskip var dampdrevne og med stålskrog. De skulle beskytte slagskipene mot torpedobåter. Kort etter ble de selv utrustet med torpedoer og jaktet slagskip langt fra kysten hvor de små torpedobåtene ikke kunne nå. Da undervannsbåtene i første verdenskrig ble de primære torpedobærerne, endret jagerne arbeidsoppgaver og ble undervannsbåtjegere.
Jagere er større enn fregatter og mindre enn kryssere, men definisjonen på en jager beror typisk på et skjønn eller en politisk definisjon. Typisk vil jagere være 120 til 170 meter lange, ha tonnasjer på 3 000 til 10 000 tonn og besetninger på 250 til 400 mann. På grunn av økt automatisering, vil eldre fregatter kunne ha større besetninger enn moderne jagere.
Den norske marinen fikk sin første fem jagere fra Storbritannia. Disse var bygd i USA under den første verdenskrig, og Storbritannia hadde fått disse jagerne som da ble kalt «townsjagere». Alle ble siden benyttet i konvoitjeneste.
Stenbocks palass

Stenbocks palass er et palass som ligger på Birger jarls torg 4 på Riddarholmen i Stockholm. Det ble oppført rundt 1640 for Fredrik Gustavsson Stenbock og hans ektefelle Katarina De la Gardie.
I 1865 flyttet riksarkivet inn i huset og bygde da sammen palasset med den nye riksarkivsbygningen, dagens Gamla riksarkivet. Riksarkivet beholdt lokalene frem til 1968. Etter det var det Högsta förvaltningsdomstolen som holdt til i bygningen frem til og med 2008. Fra og med 2009 er det deler av Svea hovrätt som har lokaler i palasset.
Bygningen er det best vedlikeholdte av Riddarholmens palasser både når det gjelder eksteriør og interiør. Det romerske palassmønsterets strenghet lettes av torgfasadens ankerjern fra 1640-tallet og 1700-tallspusset i rødgult og hvitt som vender seg mot Birger jarls torg.
Arkitekt på bygningen var Nicodemus Tessin den eldre da Fredrik Gustavsson Stenbocks sønn Johan Stenbeck lot han restaurere huset på 1670-tallet til dagens barokkpalass. For 1740-tallets innredninger sto Carl Hårleman.
17. mars 1735 ble det første frimurerimottakelsen i Sverige holdt i Stenbocks palass. Greve Axel Wrede Sparre antok Carl Gustaf Tessin som det første medlemmet av Greve Wrede Sparres loge.
Rhythmbox

Funksjoner

Rhythmbox tilbyr et økende antall funksjoner, inkludert:

Musikkavspilling

Musikkavspilling av en bredt spekter av musikkformater. De oftest avspilte musikkfilene blir lagret lokalt på maskinen i «biblioteket». Rhythmbox støtter avspilling av blant annet Internet radio og podcast. Replay Gain-standarden er støttet.
Søk og sortering av musikk i biblioteket er støttet. Spillelister kan lages for å gruppere og sortere musikk. Brukere kan også lage «smarte spillelister», som oppdateres automatisk basert på gitte søkekriterier, istedenfor en tilfeldig liste med lydspor. Musikk kan spilles av i stokkemodus (engelsk: shuffle mode) eller gjentagelsesmodus.
Det er mulig å gi spor karakterer, som benyttes av programmet stokkefunksjon for å spille av høyt rangerte spor oftere. Valgfri automatisk karaktergivning basert på hvor ofte et spor spilles, er støttet.

Lyd CD brenning

Siden 0.9 versjonen har Rhythmbox kunnet lage lyd-CD-er fra spillelister.

Album-bildevisning

Siden 0.9.5 versjonen har Rhythmbox kunnet vise albumbilder fra det albumet som spilles i øyeblikket.

Vise sang-teksten

Siden 0.9.5 versjonen har Rhythmbox kunnet skaffe og vise teksten til den sangen som spilles i øyeblikket (så fremt den finnes i en tekstdatabase, slik som leoslyrics).

Last.FM-støtte

Siden 0.9.6 versjonen har Rhythmbox kunnet sende sangene som spilles inn i din Last.fm-konto og siden 0.9.7 har det kunnet spille Last.FM-kilder.
Vannpolo under Asialekene 1974

Vannpolo under Asialekene 1974. Vannpolo var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var sjuende gangen vannpolo for menn var med i lekene. Sju lag deltok, det ble spilt en enkeltserie der alle lagene møttes en gang. Iran vant turneringen på bedre målforskjell. Iran vant fire kamper og spilte to uavgjort, samme som både Kina og Japan.
Folketingsvalg

Folketingsvalg er valg til Danmarks nasjonalforsamling, Folketinget. Det velges 179 medlemmer for opp til fire år, herav to på Grønland og to på Færøyene.
Det første folketingsvalget fant sted 4. desember 1849 etter utstedelsen av den demokratiske forfatningen Grunnloven 5. juni samme år. I den forbindelse ble parlamentet Rigsdagen opprettet, bestående av annetkammeret Folketinget og førstekammeret Landstinget med hver deres valgregler. I tidens løp ble valgreglerne for de to ting endret flere ganger, blant annet med de nye grunnlovene i 1866 og 1915. Med grunnloven fra 1953 (den nåværende) gikk man imidlertid over til ettkammersystem, hvilket reelt betød at Landstinget sløjfedes, og at Folketinget derefter var og er Danmarks parlament.
Siste folketingsvalg foregikk 18. juni 2015, hvorfor neste folketingsvalg senest må avholdes samme dato 2019.
Centrum Párt

Centrum Párt (Senterpartiet) er et ungarsk parti, dannet i 2002 som en koalisjon av KDNP, MDF-avleggeren MDNP og to minipartier. Alliansen ble imidlertid kortvarig. KDNP gikk ut av alliansen og inn i et samarbeid med Viktor Orbáns Fidesz. MDNP ble på sin side igjen en del av MDF.
PVR

Andre betydninger

PVR er også IATA-kode/P for Lic. Gustavo Díaz Ordaz International Airport i Puerto Vallarta, Jalisco, Mexico
KGen Hot Spring gasskraftverk

KGen Hot Spring gasskraftverk er et varmekraftverk i Hot Spring County i Arkansas, USA. Anlegget har en installert produksjonskapasitet på 715 MW, fordelt på 3 turbiner. Operatør er energiselskapet Cinergy Solutions LLC. 
Kraftverket stod ferdig utbygd i 2002. Brenselkilden er naturgass, subsidiært fyringsolje.
Kiselgurfabrikken på Ims

Kiselgurfabrikken på Ims var en fabrikk i Sandnes som produserte kiselgur fra 1890-årene frem til første verdenskrig. Grunnlaget for fabrikken var at det fantes mengder av kiselgur i Liavatnet og Storavatnet. Kiselgur var og er en sjelden råvare i Europa. I Liavatnet ble det bygd demninger som demmet opp for vannet slik at man kunne skjære ut kiselgur. Kiselguren ble så tørket før den ble transportert på en taubane ned til Ims. På Ims besto virksomheten av en mølle, tre tørkehus, lager og en brygge med flere sjøhus. Kiselgurfabrikken på Ims var den største industrielle virksomheten i Høle fra 1890-årene og i en årrekke framover.
Fabrikken ble etter en tid flyttet og ruinene etter den siste fabrikkperioden ligger mellom Lutsivatnet og Storavatnet.